Da, eu sunt matematicianul
care vă va ajuta să vă găsiți partener de sex.
(Râsete)
Pentru început, vreau să vă uitați la această ecuație.
Iată primul vostru orgasm, sunt convinsă.
Aceastea sunt ecuații sofisticate,
ce reprezintă modelul unei căsnicii de succes.
Sunt ecuații revoluționare pentru că,
pentru prima dată, formule matematice sofisticate
au fost folosite în domeniul iubirii.
Ele prezic cu 95% acuratețe
dacă noii căsătoriți vor rămâne împreună peste șase ani.
Observați că "W" se referă la soție,
iar "H" la soț.
Nou căsătoriții au fost modelați matematic considerând motive de dispută,
precum socrii sau banii.
Și au modelat rezultatele
în funcție de răspunsurile fiecărui partener față de celălalt partener,
și de limbajul corporal.
A ieșit un factor de influență interesant,
la capăt acolo,
care a evidențiat că acele cupluri
în care partenerii și-au răspuns cel mai puțin unul altuia
aveau o șansă mai mare de a avea o căsnicie de succes.
Asta înseamnă -- (Râsete)
Văd pe unii gândind: "Știam asta".
Deci cuplurile care au făcut cele mai puține compromisuri
au fost cele mai longevive.
Rezultatul a fost interesant
pentru că parte din terapia de cuplu se baza pe empatie.
Și ați râs mai devreme,
așa că, poate, când partenerul vostru vine acasă, nu spuneți :
"Da dragă, știu. Hai să-ți masez picioarele și să-ți pregătesc un martini."
S-a descoperit că această abordare s-ar putea să nu fie cea mai bună.
Poate cea mai bună metodă, cel puțin cea descoperită matematic,
e de a avea standarde înalte
și de a găsi căi de a atinge acele standarde.
Matematica studiază tipare.
Toate simbolurile pe care le vedeți sunt, de fapt, tipare.
Adică modele.
Suntem obișnuiți să folosim
matematica în fizică și inginerie.
Asta pentru că a fost folosită în aceste domenii de mult.
Știți, E=mc la pătrat. Moda anilor 1900.
Lucrurile au evoluat între timp.
Din anii '80, matematica a început sa fie folosită
în analiza de piață, în analiza de risc.
Iar apoi, din anii '90 sau chiar 2000,
matematica a pătruns în așa-numitele ”științe soft”,
ca psihologia, sociologia, antropolgia, biologia.
Noi tehnici matematice apar zilnic.
V-am adus câteva exemple.
Iată câteva exemple de cercetare de actualitate.
Acest exemplu se referă la folosirea antibioticelor,
cum să administrăm antibiotice unui pacient cu tuberculoză,
având ca obiective însănătoșirea pacientului
dar și evitarea apariției rezistenței la antibiotice.
Studiul a apărut acum câteva săptămâni.
În alt exemplu vedem cum o părere e diseminată în populație:
când vor co-exista mai multe păreri și când un mare consens.
Un exemplu preferat, mai vechi, dar n-am rezistat să nu-l prezint.
E din 2009 și se referă la crearea ciocolatei perfecte.
Cea care ți se topește în gură, nu în mână.
Și da, cred că sunteți de acord, sunt ecuații foarte sexy.
Matematica e peste tot zilele acestea;
Nu-i deloc surprinzător
că acum avem și ecuații pentru iubire.
Dragostea e o corvoadă. Sunt sigură că știți.
Pentru că da, la început ești entuziasmat.
Dar apoi ți-e frică. O, Doamne, nu am mâncat.
Stai și te holbezi la telefon, ”Sună, te rog!”
Când primești un mesaj cu două vorbe
te entuziasmezi peste măsură.
(Râsete)
Aceste ecuații vizează ce trăsături de personalitate
se potrivesc
și pot forma o relație mai stabilă
pentru că unii oameni
oscilează de la o extremă la alta continuu.
Imaginați-vă o relație cu Charlie Sheen.
Ar fi sus-jos, sus-jos
(Râsete)
Se pierde controlul destul de repede din punct de vedere matematic.
De reținut este că
trebuie să aveți grijă
să nu supraestimați calitățile partenerului.
Cu partenerii ne putem purta ca niște părinți mândri.
”E așa deștept, așa de sexy.” Toată lumea se holbează la tipul ăsta.
(onomatopee)
Mă rog... (Râsete)
Iată și mai multe exemple matematice.
Bărbații susțin că, în medie, au de două-patru ori
mai mulți parteneri sexuali decât femeile.
Iar asta nu prea are sens.
(Râsete)
Chiar nu are sens. (Râsete)
Știu ce gândiți : ”Cum rămâne cu prostituatele?”
”Dar ex-ul meu? S-a culcat cu toată lumea.”
Nu, de fiecare dată când un bărbat face sex cu o femeie --
mediile se aplică și altor lucruri --
dar într-un eșantion relativ mare,
rezultatele vor fi asemănătoare, nu atât de diferite.
Iată un exemplu.
Acesta e Charlie Sheen. S-a culcat cu toată lumea.
(Râsete)
Apoi tipul următor, doar cu o persoană. Una, una, una.
Și vedeți, asta forțează rezultatul pentru femei.
Prima a avut un partener. Celelalte au avut câte doi parteneri fiecare.
Și 2, 4, 6, 8, 9. 9 împărțit la 5 egal 1.8.
Iar în partea dreaptă 5, 6, 7, 8, 9. 9 împărțit la 5 egal 1.8.
De fiecare dată când un bărbat se culcă cu o femeie,
se adună la ambele părți.
De unde această discrepanță?
Pentru că sondajele sunt confidențiale și anonime,
dacă pui întrebări deochiate, oamenii sunt foarte deschiși.
(Râsete)
Credem că problema e strategia de numărare.
Dacă enumerăm, avem tendița de a subestima.
Dacă aproximăm, avem tendința de a supraestima.
Deci se pare că femeile spun: ”Justin, Brad,
tipul cu bicepși sexy. Sfârșit.”
Pe când bărbații spun: ”20 pe an în ultimii 5 ani”.
(Râsete)
Indiciul meu preferat în toate datele
a fost că 80% din rezultatele bărbaților erau divizibile la 5.
(Râsete)
Ca matematicieni, bineînțeles, ne-am gândit: ”Nu-i posibil. Mințiți.”
(Râsete)
Să ne întoarcem la variații.
Bineînțeles, există fluctuații în hormonii femeilor.
Aceste ecuații surprind mecanismul din corpul femeii.
Cum știe organismul că au trecut 28 de zile?
Se bazează pe a înțelege de ce femeile
au toate ovulele, chiar dacă imature, încă de la naștere.
Dar auzim atâta despre hormonii femeilor,
încât îi aduc în discuție și pe ai bărbaților.
Aceștia sunt -- (Râsete)
Formullele sunt reale. Nu le-am inventat.
Aceste ecuații modelează relația dintre creier și testicule
și fluctuația hormonilor în timpul unei zile.
(Râsete)
Vă garantez că sunt reale.
Testosteronul, de exemplu, atinge un maxim dimineața,
și un minim seara.
Dar există și un mini-vârf de testosteron
la fiecare 2 ore/2 ore jumătate între dimineață si seară.
Știți ce înseamnă asta, mai ales femeile.
Dacă ceri o favoare unui bărbat și el nu ți-o oferă,
așteaptă jumătate de oră și cere din nou.
(Râsete)
Încearcă să depășești acel moment de minim.
Își are folosul său.
Vârful are un alt folos.
Sigur că ne distrăm și aș putea să vă vorbesc ore întregi
despre matematica distractivă și problemele sexuale.
Dar ce mă interesează este creierul nostru extraordinar,
impactul și forța gândirii abstracte.
Așa că să abordez lucrurile din altă perspectivă și să vă întreb :
ce credeți că se întâmplă dacă vă gândiți la sex
înainte de a exersa matematica?
Nu vă va distrage mult atenția.
Dimpotrivă, veți fi mai buni
la efectuarea anumitor procese cerebrale.
Există două tipuri fundamentale de procese cerebrale:
gândire globală și gândire locală.
Pădurea sau copacii.
Iar când rezolvi o problemă
în general începi cu analiza globală
după care sapi adânc și cauți căile de soluționare.
Studii recente arată că depinde
de gândirea creativă, nu de gândirea analitică.
Și mai mult,
găsim că e foarte ușor de manipulat.
Deci, dacă îi facem pe oameni să se gândească la dragoste
înainte de a rezolva probleme, devin mai buni la globalizare,
la partea de început, la partea creativă.
Iar dacă îi faci să se gândească la sex,
devin mai buni la partea procesuală de rezolvare a problemei.
Chiar atât de simplu.
Și iată întrebarea care mă interesează.
Ce-i lucrul acesta numit matematică
apărut doar de vreo 2000 de ani
independent în diverse părți ale lumii
și de care atâția oameni se plâng că n-o pot înțelege?
Ceva nu se leagă.
Nu poate să existe ceva atât de recent
și doar unii să aibă mai mult creier s-o înțeleagă.
Nu-i logic. Trebuie gasite motivațiile adecvate.
Iată carnetul meu de note
în franceză.
Părinții mei sunt niște călători împătimiți, mereu în căutare de petreceri nebunești.
Sunt, de fapt, odrasla conservatoare a unor aventurieri.
Vedeți, am locuit la Cannes. Petreceri grozave acolo.
Dar mai important, observați că aveam 2 din 20 la matematică.
Cel mai bun rezultat al meu a fost 15 pentru lucru manual --
mai precis lemnărie.
(Râsete)
Deci știu foarte bine cum e să trăiești fără matematică.
Când am găsit matematica la 18 ani, venind în Australia,
pentru prima dată m-am simțit conectată cu ceva pur,
cu ceva atât de minunat.
Vedeți, recunoașterea tiparelor
e esențială regnului animal.
Chiar și reptilele recunosc
dacă ceva e de mâncare, inamic, sau partener sexual.
Și o meduză știe unde-i sus și unde-i jos.
Semințele conceptului de numere
sunt de asemenea parte intrinsecă a regnului animal.
Un grup de animale va recunoaște
dacă un alt grup e mai mare decât al lor.
Poți învăța un șobolan să apese o manivelă
un număr aproximativ de ori ca să primească mâncare.
Observați că folosesc cuvântul ”approximativ”
pentru că șoarecele n-are conștiință de sine sau capacitatea linguistică
de a captura și a îmblânzi acele instincte.
Așa că, dacă șoarecele bate de trei ori, 1, 2, 3 - va nimeri.
Dar continuând spre 16,
săracul nu știe unde ajunge. La fel e și cu noi.
Dacă facem un experiment în care nu putem număra,
vom face aceleași greșeli ca șoarecele.
Am mers mai departe.
Am încercat lucruri de genul 2 + 5 = 5 + 2
Putem schimba ordinea lucrurilor și să ajungem la același rezultat.
Am mers și mai departe.
a + b = b + a
Pot substitui oricare din lista infinită de numere
de care sunt acum conștientă în formulă, și va rezulta același lucru.
Vedeți, limbajul e mai mult decât a da nume lucrurilor.
Folosindu-l, câștigăm cauza și efectul, și raționamentul cronologic.
Matematica folosește cel mai precis această înțelegere sintactică
pentru că, prin matematică, la fiecare pas în care creezi
modele ce duc la descoperiri, nu există ambiguitate.
Tot ce faci la fiecare pas, tot ce există în fiecare clasificare,
este precis. Adevărat sau fals. Asta-i tot.
În cutie sau în afara ei. E foarte clar, precizia supremă.
Și de aceea matematica e atât de puternică
și folosită tot mai des, chiar și pentru sex.
Și de aceea e atât de dificilă -- pentru că folosim
limitele evoluției noastre la extrem.
Folosim, îmblânzim acele instincte
cu cea mai mare precizie posibilă.
Cel mai impresionant în legătură cu matematica
este că a apărut independent în jurul lumii.
Și când oamenii s-au întâlnit, în pace sau război,
poate s-au diferențiat în religie, cultură, limbă,
dar s-au armonizat în matematică, sau recunoaștere a tiparelor.
Matematica se află la baza umanității.
Ca sexul, transcende diferențele.
Și acum, că v-am împărtășit asta,
sunteți cele mai sexy doamne din oraș.
(Râsete)
Vă mulțumesc mult.
(Aplauze)